【有片】夏蘭特創紀錄 水晶宮守將半場搲換衫
2024年04月07日 20:00
東網電視
更多新聞短片
夏蘭特今季已入30球。
曼城周六(6日)英超作客4比2大破水晶宮,近期表現受到批評嘅艾寧夏蘭特亦有入球進帳,今季各項賽事累積30球,成為繼伊恩胡禮(1992-1994)同雲尼斯達萊(2001-2003)後,英超史上第3個喺頭2季都入30球或以上球員,名留青史。
艾寧夏蘭特地位超然,就連水晶宮球員都趨之若鶩,今年1月先由亨克加盟嘅丹尼爾蒙路斯,被影到喺半場完結後,返更衣室途中走去搲艾寧夏蘭特交換波衫,艾寧夏蘭特亦爽快答應,不過主隊球迷見到後就報以極大噓聲,對丹尼爾蒙路斯行為表達不滿。
丹尼爾蒙路斯半場換波衫片段:https://twitter.com/i/status/1776597430634430479
對於艾寧夏蘭特表現,曼城領隊哥迪奧拿亦表示欣賞:「呢個入波對艾寧夏蘭特非常重要,前鋒就係用入波嚟維持生命,今場艾寧夏蘭特嘅表現活躍好多。」